Diari Oficial de la Generalitat Valenciana


Sumari del DOGV 8263, del 28-03-2018 (2018/3107)

Convocatòria a empreses pimes de la Comunitat Valenciana per a promoure la participació en el Programa pla internacional de promoció, per a la missió comercial a Colòmbia.
---------------------------------------------------------------------------------------------------------------------------------------------------------------------------

### Dades del document

Número de DOGV
:   8263

Data del DOGV
:   28-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3107


Data del document
:   23-03-2018

Organisme emissor
:   Cambra Oficial de Comerç, Indústria, Serveis i Navegació de Castelló

Tipus de document
:   Anunci

Descriptors 

:   * ajuda pública

Convocatòria a empreses pimes de la Comunitat Valenciana per a promoure la participació en el Programa pla internacional de promoció, per a la missió comercial a Colòmbia. [2018/3107]  
La Cambra Oficial de Comerç, Indústria, Navegació i Serveis de Castelló anuncia l'obertura de convocatòria, que té per objecte promoure la participació en el Programa pla internacional de promoció, cofinançat pel Fons Europeu de Desenvolupament Regional (FEDER) de la Unió Europea, en la Missió Comercial a Colòmbia, que tindrà lloc del 6 al 12 de maig a Cali (Colòmbia).  
  
Primer. Beneficiaris  
Pimes de la Comunitat Valenciana, preferentment de sectors relacionats amb el desenvolupament d'infraestructures (hospitalàries, construcció d'habitatges, cicle integral de l'aigua, gestió de residus urbans, energies alternatives, cooperatives agropecuàries, ecoturisme, etc.), interessades a abordar projectes publicoprivats. El nombre màxim d'empreses beneficiàries serà de sis.  
  
Segon. Objecte  
L'objecte de la convocatòria és la selecció d'operacions realitzades per les pimes que contribuïsquen a promoure la seua internacionalització i millorar la seua competitivitat, amb l'objectiu de millorar la propensió a exportar i la base exportadora de l'economia espanyola, diversificar els mercats de destinació de l'exportació espanyola i incrementar la competitivitat de l'economia espanyola per a impulsar Espanya com a destinació d'inversió.  
  
Tercer. Convocatòria i termini d'inscripció  
El text complet d'aquesta convocatòria està a disposició de les empreses en la seu de la Cambra Oficial de Comerç, Indústria, Serveis i Navegació de Castelló (av. Germans Bou, 79, 12416 Castelló de la Plana). A més, pot consultar-se en la web www.camaracastellon.com.  
  
  
Quart. Quantia  
El pressupost màxim d'execució de l'actuació missió comercial a Colòmbia en el marc d'aquesta convocatòria per al període 2018 és de 27.720 euros, dins del Programa operatiu plurirregional d'Espanya FEDER 2014-2020.  
Els recursos estimats per als serveis de suport prestats per la Cambra de Comerç de Castelló serà de 6.000 euros, cofinançats en un percentatge de 50 % amb càrrec als fons FEDER i en un percentatge de 50 % per la Cambra de Comerç de Castelló.  
La quantia màxima de les ajudes a atorgar amb càrrec a aquesta convocatòria a les empreses participants en l'actuació missió comercial a Colòmbia és de 21.720 euros en concepte de subvencions. Les ajudes seran cofinançades en un percentatge de 50 % amb càrrec als fons FEDER, a través del Programa operatiu plurirregional d'Espanya FEDER 2014-2020, i la resta es finançarà amb càrrec a fons privats de les empreses.  
  
Cinqué. Termini de presentació de sol·licituds  
El termini per a la presentació de sol·licituds s'obri el dia 4 d'abril de 2018 a les 08.30 h i finalitzarà el dia 13 d'abril de 2018 a les 14.00 h o fins a esgotar les places disponibles. El model de sol·licitud de participació podrà descarregar-se en la web www.camaracastellon.com.  
  
Castelló de la Plana, 23 de març de 2018.- La presidenta: M.ª Dolores Guillamón Fajardo.